U-I-225/04
Natisni
Opravilna št.:
U-I-225/04
Datum odločitve:
16. 11. 2006
ECLI:
ECLI:SI:USRS:2006:U.I.225.04
Akt:
Zakon o obveznem pošiljanju tiskov (Uradni list SRS, št. 55/72 in 42/86 ter Uradni list RS, št. 13/93) (ZOPT), 1. čl.
Izrek:
Postopek za preizkus pobude za začetek postopka za oceno ustavnosti 1. člena Zakona o obveznem pošiljanju tiskov (Uradni list SRS, št. 55/72 in 42/86 ter Uradni list RS, št. 13/93) se ustavi.
Evidenčni stavek:
Predpis je prenehal veljati, pobudnica je bila glede na 47. čle ZUstS pozvana, naj prijavi morebitne neodpravljene pravne posledice. V odgovoru je navedla, da ne vztraja pri postopku s pobudo, zato je Ustavno sodišče postopek ustavilo.
Geslo:
1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 6, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Prešernova družba, Ljubljana
Datum vloge:
25. 8. 2004
Vrsta odločitve:
sklep
Vrsta rešitve:
ustavitev
Dokument:
US26704
Dokument v PDF obliki:
U-I-225-04.pdf
99 KB
Prenesite datoteko
U-I-225/04-12
16. 11. 2006
SKLEP
Ustavno sodišče je v postopku za preizkus pobude Prešernove družbe, d. d., Ljubljana, ki jo zastopa Miro Senica, odvetnik v Ljubljani, na seji 16. novembra 2006
sklenilo:
Postopek za preizkus pobude za začetek postopka za oceno ustavnosti 1. člena Zakona o obveznem pošiljanju tiskov (Uradni list SRS, št. 55/72 in 42/86 ter Uradni list RS, št. 13/93) se ustavi.
Obrazložitev
1. Pobudnica navaja, da se kot gospodarska družba med drugim ukvarja tudi z dejavnostjo založništva, zato je na podlagi 1. člena Zakona o obveznem pošiljanju tiskov (v nadaljevanju ZOPT) zavezana na svoje stroške in brezplačno pošiljati določeno število izvodov svojih tiskov Narodni in univerzitetni knjižnici. Zaradi izpodbijane določbe naj bi pobudnica trpela premoženjsko škodo. Taka obveznost, čeprav v javnem interesu, naj ne bi bila urejena v skladu s splošnim načelom sorazmernosti. Zato naj bi bila v neskladju s 33. ter s 14. in 74. členom Ustave.
2. ZOPT je med postopkom za oceno ustavnosti izpodbijane določbe prenehal veljati,  njegova uporaba v prehodnem obdobju pa se je prav tako iztekla. Nadomestil ga je Zakon o obveznem izvodu publikacij (Uradni list RS, št. 69/06 – ZOIPub).
3. Ker je zakonska ureditev, ki jo je pobudnica izpodbijala, prenehala veljati, jo je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo, naj izjavi, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijana določba ZOPT ni bila v skladu z Ustavo, izboljšal njen položaj. Hkrati je bila opozorjena, da Ustavno sodišče lahko postopek ustavi, če v danem roku ne bo dala zahtevanih pojasnil.
4. Pobudnica je odgovorila, da na podlagi izpodbijane določbe ni začela sodnih postopkov ter da tudi ni bila stranka v sodnih postopkih, ki bi temeljili na njeni podlagi. Navedla je, da glede na to ne vztraja pri pobudi za oceno ustavnosti navedene določbe ZOPT. Ustavno sodišče je zato postopek za preizkus te pobude ustavilo.
5. Ustavno sodišče je sprejelo ta sklep na podlagi 6. člena ZUstS v sestavi: predsednik dr. Janez Čebulj ter sodnice in sodniki Lojze Janko, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj